Nr. C 53/80 De Europæiske Fællesskabers Tidende 5. 3. 90 
Forslag til Rådets forordning (EØF) om indgåelse af protokollen om fastsættelse for perioden fra 
den 1. januar 1990 til den 31. december 1991 af de fiskerimuligheder og finansielle bidrag, der er 
foreskrevet i aftalen mellem Det Europæiske Økonomiske Fællesskab og regeringen for 
Folkerepublikken Mocambique om fiskeri 
KOM(89) 619 endelig udg. 
(Forelagt af Kommissionen den 13. december 1989) 
(90/C 53/08) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
I henhold til den aftale mellem Det Europæiske Økonomi­
ske Fællesskab og regeringen for Folkerepublikken Mo­
cambique om fiskeri, der undertegnedes den 30. september 
1988 i Maputo, har de kontraherende parter ført forhand­
linger for at fastsætte de ændringer eller tilføjelser, der skal 
indføres i protokollen til aftalen ved udløbet af den første 
protokols anvendelsesperiode; 
som resultat af disse forhandlinger paraferedes den 
13. september 1989 en ny protokol om fastsættelse for 
perioden fra den 1. januar 1990 til den 31. december 1991 af 
de fiskerimuligheder og finansielle bidrag, der er foreskre­
vet i aftalen; 
det er i Fællesskabets interesse at godkende denne proto­
kol— Artikel 1 
Protokollen om fastsættelse for perioden fra den 1. januar 
1990 til den 31. december 1991 af de fiskerimuligheder og 
finansielle bidrag, der er foreskrevet i aftalen mellem Det 
Europæiske Økonomiske Fællesskab og regeringen for 
Folkerepublikken Mocambique om fiskeri, godkendes 
herved på Fællesskabets vegne. 
Teksten til protokollen er knyttet til denne forordning. 
Artikel 2 
Formanden for Rådet bemyndiges til at udpege de 
personer, der er beføjet til at undertegne protokollen med 
bindende virkning for Fællesskabet. 
Artikel 3 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og gælder 
umiddelbart i hver medlemsstat. 
5. 3. 90 De Europæiske Fællesskabers Tidende Nr. C 53/81 
PROTOKOL 
om fastsættelse for perioden fra den 1. januar 1990 til den 31. december 1991 af de 
fiskerimuligheder og finansielle bidrag, der er foreskrevet i aftalen mellem Det Europæiske 
Økonomiske Fællesskab og regeringen for Folkerepublikken Mozambique om fiskeri 
DE KONTRAHERENDE PARTER ER — 
under henvisning til den aftale mellem Det Europæiske 
Økonomiske Fællesskab og regeringen for Folkerepublik­
ken Mocambique om fiskeri, der undertegnedes den 
30. september 1988 — 
BLEVET ENIGE OM FØLGENDE: 
Artikel 1 
I henhold til aftalens artikel 2 fastsættes følgende 
fiskerimuligheder for en periode på to år fra den 1. januar 
1990: 
1. For rejefiskerfartøjer, der udelukkende fisker efter 
dybtvandskrebsdyr: 1 100 BRT pr. måned på gennem­
snitlig årsbasis. 
2. For rejefiskerfartøjer, der fisker efter dybt- og lavt-
vandskrebsdyr: 3 700 BRT pr. måned på gennemsnitlig 
årsbasis. 
Den mængde krebsdyr, der tages af EF-fartøjer i 1990, 
må ikke overstige: 
— 1 200 tons dybhavsrejer 
— 1 000 tons hesterejer, og 
— 200 tons dybhavskrabber. 
Disse kvantitative begrænsninger tages op til revision 
det følgende år i Den Blandede Kommission, der er 
omhandlet i aftalens artikel 10. Vægten af ombordvæ­
rende rejehaler omregnes til vægten af hele rejer ved 
anvendelse af en koefficient på 1,67. 
3. Oceangående not- og vodfartøjer til tunfiskeri: licenser 
til 44 fartøjer. 
Artikel 2 
1. Den finansielle godtgørelse, der er omhandlet i aftalens 
artikel 8, fastsættes for den i protokollens artikel 1 
omhandlede periode til 4 300 000 ECU, som betales i to 
årlige rater. 
2. Hvis EF-fartøjernes fangst af tunfisk i Mocambiques 
farvande i denne protokols anvendelsesperiode overstiger 
6 000 tons, forhøjes den finansielle godtgørelse med 
50 ECU pr. ton fangst over denne grænse. 3. Anvendelsen af denne godtgørelse hører udelukkende 
under Mocambiques kompetence. 
4. Godtgørelsen indbetales på en konto, der åbnes i et 
finansieringsinstitut eller andet organ valgt af Mocambi­
que. 
Artikel 3 
Hvis der sker en forøgelse af fiskerimulighederne, kan de 
BRT-begrænsninger, der er fastsat i artikel 1, stk. 1 og 2, 
forhøjes på Fællesskabets anmodning. I så fald forhøjes den 
finansielle godtgørelse, der er omhandlet i artikel 2, 
tilsvarende pro rata temporis. 
Artikel 4 
1. Fællesskabet bidrager i den i artikel 1 omhandlede 
periode med 950 000 ECU til finansiering af mocambiqui­
ske videnskabelige og tekniske programmer (udstyr og 
infrastruktur) for forbedring af kendskabet til fiskeressour­
cerne i Mocambiques farvande. 
På Mocambiques anmodning kan en del af dette beløb, dog 
højst 60 000 ECU, anvendes til dækning af udgifter i 
forbindelse med deltagelse i internationale konferencer, der 
ikke nødvendigvis vedrører nævnte videnskabelige pro­
grammer, men som skal forbedre kendskabet til fiskeres­
sourcerne. 
2. Mocambiques kompetente myndigheder sender Kom­
missionen en kort rapport om midlernes anvendelse. 
3. Fællesskabets bidrag til de videnskabelige og tekniske 
programmer indbetales på en konto, som fiskeriministeriet 
angiver i hvert enkelt tilfælde. 
Artikel 5 
1. To EF-trawlere gennemfører i samarbejde med 
forskningsinstitutioner i Mocambique og EF's medlemssta­
ter et undersøgelsestogt for at finde nye ressourcer. 
2. Fællesskabet bidrager i protokollens gyldigheds­
periode med 600 000 ECU til finansiering af togtet. 
Bidraget kan anvendes til at dække redernes økonomiske 
tab og lønninger til videnskabsmænd fra Mocambique og 
Fællesskabet. Fangster, der tages af de pågældende fartøjer, 
tilhører rederne. 
Nr. C 53/82 De Europæiske Fællesskabers Tidende 5. 3. 90 
3. Resultaterne af togtet meddeles de mocambiquiske 
myndigheder og Kommissionens delegation vedrørende 
Mocambique. På grundlag af resultaterne kan der eventuelt 
udstedes licenser for EF-fartøjer til fiskeri efter de nye 
ressourcer i Mocambiques farvande på betingelser, som 
fastsættes på et møde i den i aftalens artikel 10 omhandlede 
Blandede Kommission. 
Artikel 6 
Undlader Fællesskabet at foretage de indbetalinger, der er 
omhandlet i denne protokol, kan fiskeriaftalen suspende­
res. Artikel 7 
Protokollen til aftalen mellem Det Europæiske Økonomi­
ske Fællesskab og regeringen for Folkerepublikken Mo­
cambique om fiskeri ophæves hermed og erstattes med 
denne protokol. 
Artikel 8 
Denne protokol træder i kraft på dagen for undertegnelsen. 
Den finder anvendelse fra den 1. januar 1990. 
5. 3. 90 De Europæiske Fællesskabers Tidende Nr. C 53/83 
AFTALE 
i form af brevveksling om midlertidig anvendelse af protokollen om fastsættelse for perioden fra 
den 1. januar 1990 til den 31. december 1991 af de fiskerimuligheder og finansielle bidrag, der er 
foreskrevet i aftalen mellem Det Europæiske Økonomiske Fællesskab og regeringen for 
Folkerepublikken Mozambique om fiskeri. 
A. Skrivelse fra regeringen for Folkerepublikken Mozambique 
Hr., 
Under henvisning til det protokoludkast, der paraferedes den 13. september 1989, om fastsættelse 
af fiskerimulighederne og de finansielle bidrag for en periode på to år fra den 1. januar 1990, har jeg 
hermed den ære at meddele Dem, at Folkerepublikken Mozambique er rede til at anvende denne 
protokol midlertidigt med virkning fra den 1. januar 1990, indtil den træder i kraft i henhold til 
artikel 8, forudsat at Det Europæiske Økonomiske Fællesskab er rede til at gøre det samme. 
Dette sker under forudsætning af, at den første rate, svarende til halvdelen af den finansielle 
godtgørelse, der er specificeret i protokollens artikel 2, indbetales senest den 31. marts 1990. 
Jeg ville være Dem taknemmelig, om De over for mig vil bekræfte, at Det Europæiske Økonomiske 
Fællesskab er indforstået med en sådan midlertidig anvendelse. 
Modtag, hr. ..., forsikringen om min mest udmærkede højagtelse. 
For regeringen for 
Folkerepublikken Mozambique 
B. Skrivelse fra Det Europæiske Økonomiske Fællesskab 
Hr., 
Jeg bekræfter modtagelsen af Deres skrivelse af dags dato med følgende ordlyd: 
»Under henvisning til det protokoludkast, der paraferedes den 13. september 1989, om 
fastsættelse af fiskerimulighederne og de finansielle bidrag for en periode på to år fra den 
1. januar 1990, har jeg hermed den ære at meddele Dem, at Folkerepublikken Mocambique er 
rede til at anvende denne protokol midlertidigt med virkning fra den 1. januar 1990, indtil den 
træder i kraft i henhold til artikel 8, forudsat at Det Europæiske Økonomiske Fællesskab er 
rede til at gøre det samme. 
Dette sker under forudsætning af, at den første rate, svarende til halvdelen af den finansielle 
godtgørelse, der er specificeret i protokollens artikel 2, indbetales senest den 31. marts 1990. 
Jeg ville være Dem taknemmelig, om De over for mig vil bekræfte, at Det Europæiske 
Økonomiske Fællesskab er indforstået med en sådan midlertidig anvendelse.« 
Jeg har den ære at bekræfte, at Det Europæiske Økonomiske Fællesskab er indforstået med den 
midlertidige anvendelse af protokollen. 
Modtag, hr. ..., forsikringen om min mest udmærkede højagtelse. 
Få vegne af Det Europæiske 
Økonomiske Fællesskab